b'\n_START_ARTICLE_\nGabrijela Ehrlich\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini posestnika in trgovca z lesom Albina Ehrlicha. Ljudsko \xc5\xa1olo je obiskoval v Celovcu, kamor se je morala dru\xc5\xbeina med 1. svetovno vojno preseliti. Medicino je \xc5\xa1tudirala na Univerzi v Ljubljani (1938-1941) in Univerzi v Padovi (1941-1944), kjer je leta 1945 tudi doktorirala. Leta 1949 pa je v Bologni \xc5\xa1e kon\xc4\x8dala specializaciji iz pediatrije. Po nasvetu brata Janeza je septembra 1952 pri\xc5\xa1la v Indijo. Do maja 1954 je kot zdravnica delala na podro\xc4\x8dju Ran\xc4\x8dija, zahodno od Kolkate in kot lai\xc5\xa1ka misijonarka v Holy Family Hospital-u v Mandarju. V tej bolni\xc5\xa1nici, ki so jo vodile zdravstvene misijonarske sestre je sre\xc4\x8dala ustanoviteljico Dru\xc5\xbebe zdravstvenih misijonskih sester dr. Anno Deugel in se po pogovoru z njo odlo\xc4\x8dila in vstopila v Dru\xc5\xbebo zdravstvenih misijonskih sester. Zdravila je tudi jezuitska misijonarja, pesnika in pisatelja Jo\xc5\xbeeta Cukaleta, ko je trpel zaradi slabokrvnosti in oslabelosti. Leta 1954 se je z bratom Janezom za kraj\xc5\xa1i \xc4\x8das vrnila domov v \xc5\xbdabnice, avgusta pa vstopila v noviciat Dru\xc5\xbebe zdravstvenih misijonskih sester v kraju South Shields (Zdru\xc5\xbeeno kraljestvo). Od junija 1957 do junija 1958 je kot zdravnica delala v Gani. Po stokovnem izpopolnjevanju v ZDA se je 1960 preselila v Nem\xc4\x8dijo. Leta 1967 je za nekaj mesecev od\xc5\xa1la v Etiopijo kjer so misijonske sestre ustanavljale manj\xc5\xa1o bolni\xc5\xa1nico.'